ຫວຽດນາມ ແລະ ກູບາ ເຈລະຈາກ່ຽວກັບນະໂຍບາຍປ້ອງກັນຊາດ
(ພາບ: qdnd.vn)
ວັນທີ 21/07 ກະຊວງປ້ອງກັນປະເທດ ຫວຽດນາມ ໂດຍທ່ານ ຫງວຽນຈີວີ້ງ ຮອງລັດຖະມົນຕີເປັນຫົວໜ້າຄະນະ ແລະ ກະຊວງບັນດາກຳລັງປະກອບອາວຸດປະຕິວັດ ກູບາ (MINFAR) ໂດຍທ່ານພົນໂທ Leopoldo Cintra, ກຳມະການກົມການເມືອງ, ກຳມະການສະພາແຫ່ງລັດ, ລັດຖະມົນຕີກະຊວງດັ່ງກ່າວ ເປັນຫົວໜ້າຄະນະ, ໄດ້ດຳເນີນການເຈລະຈາກ່ຽວກັບນະໂຍບາຍປ້ອງກັນຊາດລະຫວ່າງ 2 ປະເທດຢູ່ນະຄອນຫລວງ La Habana.
ທີ່ການເຈລະຈາ, 2 ຝ່າຍສະແດງຄວາມພາກພູມໃຈຕໍ່ບັນດາໝາກຜົນແຫ່ງການຮ່ວມມືດ້ານປ້ອງກັນຊາດ 2 ຝ່າຍໃນໄລຍະຜ່ານມາ, ພ້ອມທັງເຫັນດີຊຸກຍູ້ການຮ່ວມມືໃຫ້ນັບມື້ນັບແທດຈິງ ແລະ ມີປະສິດທິຜົນ ເພື່ອແນໃສ່ຍົກສູງກຳລັງແຮງບົ່ມຊ້ອນດ້ານປ້ອງກັນຊາດຂອງແຕ່ລະປະເທດ ເພື່ອປົກປັກຮັກສາເອກະລາດ, ອະທິປະໄຕ, ຜືນແຜ່ນດິນອັນຄົບຖ້ວນ, ຮັກສາໝາກຜົນແຫ່ງການປະຕິວັດໃຫ້ໝັ້ນຄົງ. 2 ຝ່າຍໄດ້ເຫັນດີເປັນເອກະພາບຕໍ່ທິດທາງການຮ່ວມມືໃນບັນດາຂົງເຂດ ຊຶ່ງ 2 ຝ່າຍມີທ່າແຮງ, ຄວາມສາມາດບົ່ມຊ້ອນ ແລະ ຄວາມຮຽກຮ້ອງຕ້ອງການ ເພື່ອກ້າວໄປເຖິງການລົງນາມໃນແຜນການຮ່ວມມືໃນໄລຍະຈະມາເຖິງ. ທ່ານພົນໂທ ຫງວຽນຈີວີ້ງ ຢືນຢັນຄືນໃໝ່ວ່າ: ຫວຽດນາມ ຍາມໃດກໍ່ປາດຖະໜາຢາກເພີ່ມທະວີການພົວພັນມິດຕະພາບອັນດີງາມ, ສັດຊື່ບໍລິສຸດ, ປອດໄສລະຫວ່າງກອງທັບ 2 ປະເທດເວົ້າສະເພາະ ແລະ ລະຫວ່າງພັກ, ລັດ, ປະຊາຊົນ ຫວຽດນາມ - ກູບາ ເວົ້າລວມ. ສ່ວນທ່ານພົນໂທ Leopoldo Cintra ເນັ້ນໜັກເຖິງການ: ຖືເປັນສຳຄັນການພົວພັນມິດຕະພາບກັນດີງາມກັບ ຫວຽດນາມ ແມ່ນນະໂຍບາຍລຸລວງຂອງ ກູບາ, ພ້ອມທັງໃຫ້ຮູ້ວ່າ: ໂດຍບໍ່ຫົວຊາຕໍ່ບັນດາຄວາມຫຍຸ້ງຍາກດ້ານເສດຖະກິດ, ການປະຕິວັດ ກູບາ ຍັງຄົງກ້າວເດີນໄປທາງໜ້າຢ່າງໝັ້ນຄົງ.
(ແຫຼ່ງຄັດຈາກ VOV)